recursal/SuperWikiNEXT-32B huggingface dataset:
**मुद्रा आपूर्ति** (money supply) किसी अर्थव्यवस्था में किसी समय पर उपलब्ध पूरी मुद्रा (पैसे) की मात्रा होती है। इसका माप अर्थव्यवस्था में प्रयोग हो रही मुद्रा और बैंकों में जमा पैसे का जोड़ होता है। आमतौर पर किसी भी देश में इस मात्रा पर उस देश का केन्द्रीय बैंक नियंत्रण रखता है, मसलन भारत में यह ज़िम्मा भारतीय रिज़र्व बैंक का है। मुद्रा आपूर्ति को केन्द्रीय बैंक मुद्रा छापकर बढ़ा सकता है। यदि किसी अर्थव्यवस्था में [आर्थिक वृद्धि दर]] से अधिक तेज़ी से नोट छापकर मुद्रा आपूर्ति बढ़ाई जाए तो देश में मुद्रास्फीति (महंगाई) बढ़ती है। उदाहरण के लिए जब ज़िम्बाबवे ने मुद्रा आपूर्ति में तेज़ी से वृद्धि करी तो वहाँ अतिस्फीति (hyperinflation) की स्थिति उत्पन्न हो गई, जिसमें देश की मुद्रा लगभग बेकार हो गई और देश को अमेरिकी डॉलर को अपनी मुद्रा के लिए प्रयोग करना पड़ा।

इन्हें भी देखें
---------------

* मुद्रा (विनिमय माध्यम)
* मुद्रास्फीति

सन्दर्भ
-------

1. ↑  Alan Deardorff. "Money supply," Deardorff's Glossary of International Economics
2. ↑  Karl Brunner, "money supply," *The New Palgrave: A Dictionary of Economics*, v. 3, p. 527.

बाहरी कड़ियाँ
-------------

* मुद्रा आपूर्ति की परिभाषा
ताइवान की आदिवासी जनजातियों के लोग अक्सर मातृवंश समूह ई के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह ई** या **माइटोकांड्रिया-डी॰एन॰ए॰ हैपलोग्रुप E** एक मातृवंश समूह है। इस मातृवंश के लोग ज़्यादातर मलेशिया, ताइवान, पापुआ न्यू गिनी, फ़िलीपीन्स और इण्डोनेशिया में मिलते हैं। इसके कुछ वंशज प्रशांत महासागर में स्थित गुआम के द्वीप पर भी मिलते हैं। वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से लगभग ३०,००० साल पहले मलय द्वीपसमूह में कहीं रहती थी। यह दक्षिण पूर्वी एशिया और ऑस्ट्रेलिया के बीच सागर में फैला हुआ बहुत बड़ा द्वीपसमूह है जिसमें इण्डोनेशिया भी आता है। अन्य वैज्ञानिक मानते हैं के इस मातृवंश की शुरुआत ताइवान में हुई।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  Soares et al. (2008), Climate Change and Postglacial Human Dispersals in Southeast Asia Archived 2010-04-04 at the Wayback Machine, Molecular Biology and Evolution, June 2008; 25: 1213
2. ↑  Trejaut, J. et al 2005. Traces of Archaic Mitochondrial Lineages Persist in Austronesian-Speaking Formosan Populations. Archived 2017-04-06 at the Wayback Machine PLoS Biol. 2005 August; 3(8): e247.
**रसमीमांसा** आचार्य रामचंद्र शुक्ल की आलोचनात्मक कृति है।

परिचय
-----

आचार्य रामचंद्र शुक्ल की **रसमीमांसा** नामक आलोचनात्मक कृति का प्रथम प्रकाशन सन् १९४९ में हुआ था।

विशेषताएँ
---------

रसमीमांसा की प्रस्तावना में ओमप्रकाश सिंह लिखते हैं कि-"आचार्य रामचंद्र शुक्ल की पुस्तक 'रसमीमांसा' हिन्दी साहित्य की सैद्धान्तिक समीक्षा की अकेली पुस्तक है। शुक्ल जी से पहले हिन्दी साहित्य के किसी समीक्षक ने सैद्धान्तिक समीक्षा पर न तो किसी ग्रन्थ की रचना की थी और न ही उनके बाद के किसी समीक्षक ने ।"

अध्याय विभाजन
-------------

इस पुस्तक में पाँच अध्याय हैं। इसके साथ ही परिशिष्ट तथा अनुक्रमणिका भी है।

### काव्य

इसमें तीन उपअध्याय हैं-

1. काव्य
2. काव्य के विभाग
3. काव्य का लक्ष्य

**काव्य** के अंतर्गत काव्य की साधना, काव्य और सृष्टि प्रसार, काव्य और व्यवहार, मनुष्यता की उच्च भूमि, भावना या कल्पना, मनोरंजन, सौंदर्य, चमत्कारवाद, काव्य की भाषा, अलंकार, उपसंहार आदि का विवेचन किया गया है। **काव्य के विभाग** के अंतर्गत आनंद की साधनावस्था, आनंद की सिद्धावस्था और माधुर्यपक्ष का वर्णन किया गया है। **काव्य का लक्ष्य** में रीतिग्रंथों का बुरा प्रभाव, सूक्ति और काव्य, काव्य में असाधारणत्व का विवरण दिया गया है। 

  

### विभाव

इसके अंतर्गत **विभाव** का समावेश किया गया है।

### भाव

इसमें चार उपअध्यायों की योजना की गई है-

1. भाव
2. भावों का वर्गीकरण
3. असम्बद्ध भावों का रसवत् ग्रहण
4. विरोध विचार

**भावों का वर्गीकरण** के अंतर्गत स्थायी, संचारी, स्वतंत्र विषयवाले भाव, मन के वेग, अन्य अंतःकरणवृत्तियाँ, मानसिक अवस्थाएँ तथा शारीरिक अवस्थाएँ इत्यादि का वर्णन किया गया है। **विरोध विचार** में आश्रयगत विरोध, आलम्बनगत विरोध की व्याख्या की गई है।

### रस

इसमें छः उपअध्याय हैं-

1. रसात्मक बोध
2. प्रत्यक्ष रूपविधान
3. स्मृत रूपविधान
4. कल्पित रूपविधान
5. प्रस्तुत रूपविधान
6. अप्रस्तुत रूपविधान

**स्मृत रूपविधान** में विशुद्ध स्मृति, प्रत्यभिज्ञान तथा स्मृत्याभ्यास कल्पना आदि का विवरण दिया गया है। **कल्पित रूपविधान** में कल्पना का वर्णन किया गया है।

### शब्द शक्ति

इसमें तीन उपअध्याय हैं-

1. शब्द शक्ति
2. काव्य का लक्ष्य
3. ध्वनि

**काव्य का लक्ष्य** में अभिधा, लक्षणा, व्यंजना तथा तात्पर्य वृत्ति का उल्लेख किया गया है। **ध्वनि** के अंतर्गत संकर और संसृष्टि ध्वनि, व्यंजना की स्थापना, रस निर्णय तथा रसचक्र का विवरण प्रस्तुत किया गया है।

### परिशिष्ट

इसमें 

* (क) उद्धरण के लिए उदाहरण
* (ख) काव्यवाली पुस्तक के लिए मनोविज्ञान संबंधी टिप्पणियाँ
* (ग) 'शब्दशक्ति' तथा परिशिष्ट ख का मूल अँगरेजी

आदि का उल्लेख किया गया है।

इन्हें भी देखें
---------------

आचार्य रामचंद्र शुक्ल

संदर्भ
------


1. ↑  आचार्य रामचंद्र, शुक्ल (२०१५). *रसमीमांसा*. नयी दिल्ली: पुस्तक प्रतिष्ठान.
नया गिनी के बहुत से लोग मातृवंश समूह सी के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह क्यु** या **माइटोकांड्रिया-डी॰एन॰ए॰ हैपलोग्रुप Q** एक मातृवंश समूह है। यह मातृवंश दक्षिणी ओशिआनिया के लोगों में बहुत मिलता है। इसमें नया गिनी और मॅलानिशिया के वासी शामिल हैं और ऑस्ट्रेलिया के आदिवासी भी। नया गिनी के नज़दीक स्थित पूर्वी इण्डोनेशिया के इलाकों में भी यह काफ़ी तादाद में पाया जाता है। इस क्षेत्र से दूर-दराज़ इलाकों में, जैसे की पोलीनेशिया में, भी कुछ लोग इसके वंशज हैं लेकिन काफ़ी संख्या में।

ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह क्यु और मातृवंश समूह क्यु), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  "mtDNA Haplogroup Testing". मूल से 14 दिसंबर 2006 को पुरालेखित. अभिगमन तिथि 23 अप्रैल 2011.
2. ↑  Hudjashov, Georgi et al 2007, Revealing the prehistoric settlement of Australia by Y chromosome and mtDNA analysis. Archived 2012-02-24 at the Wayback Machine
**माजिद नवाज़** एक पाकिस्तानी मूल के ब्रिटिश लेखक और कार्यकर्ता हैं जिन्होंने जिहादी पृष्ठभूमि छोड़कर *धर्मनिरपेक्ष इस्लाम* और लोकतंत्र के लिए प्रयास किया है। सन् २००१-२००७ तक वो हिज़्ब उत तहरीर से जुड़ा थे, वे मिस्र में क़ैद में भी रहेे जिसके बाद उन्होंने अतिवादियों का साथ छोड़ दिया। हिज़्ब उत तहरीर छोड़ने के बाद उनकी पहली शादी टूट गई थी। लेकिन इस्लमी चरमपंथ के खिलाफ़ आंदोलन करने के कारण इसको पश्चिमी मीडिया में अच्छी जगह भी मिली है। इस्लामी जगत में उनकी प्रशंसा और आलोचना दोनो हुई है। माजिद ने इस्लामवादी और परंपरावादी इस्लाम में एक अन्तर को स्पष्ट किया है कि - इस्लमवादियों का राजनैतिक और विस्तारवादी एजेंडा होता है, लेकिन परंपरावादियों का नहीं। 

उन्होंने अमेरिकी लेखक सैम हैरिस के साथ मिलकर एक किताब भी लिखी है - रैडिकल *Radical*। उसकी प्रसिद्धि का एक कारण पारंपरिक इस्लमी मूल्यों को उतना महत्वपूर्ण नहीं बताना भी है। इसके अलावे इस्लामीकरण को साम्यवादी विचार धारा के कट्टरपंथ (जैसा कहा जाय वैसा करो) से तुलना करने कारण भी पश्चिम में उनकी लोकप्रियता बढ़ी है। पश्चिमी यूरोप और अमेरिका में साम्यवादी और नाज़ी विचारधारा से इस्लामी चरमपंथ की तुलना करने वालों में वो प्रमुख हैं। 

उन्होंने क़्विलियम फॉउंडेशन की स्थापना भी की जो चरमपंथ के खिलाफ़ और लोकतंत्र के लिए काम करता है।

सन्दर्भ
-------

बाहरी कड़ियाँ
-------------
आयुर्वेद में **रस** का दो अर्थों में उपयोग होता है-

स्वाद
-----

मुँह में डाले हुए पदार्थों का रसना या जीभ के द्वारा जो अनुभव होता है, उसे रस कहते हैं । 

वैद्यक में मधुर, अम्ल, लवण, कटु, तिक्त और कषाय ये छह रस माने गए है और इसकी उत्पत्ति भूमि, आकाश, वायु और अग्नि आदि के संयोग से जल में मानी गई है । जैसे—पृथ्वी ओर जल के गुण की अधिकता से मधुर रस, पृथ्वी और अग्नि के गुण की अधिकता से अम्ल रस, जल और अग्नि के गुण की अधिकता से तिक्त रस और पृथ्वी तथा वायु की अधिकता से कषाय रस उत्पन्न होता है । इन छहों रसों के मिश्रण से और छत्तीस प्रकार के रस उत्पन्न होते है । जैसे,—मधुराम्ल, मधुरतिक्त, अम्ललवण, अम्लकटु, लवणकटु, लवणतिक्त, कटुतिक्त, तिक्तकषाय आदि । भिन्न भिन्न रसों के भिन्न भिन्न गुण कहे गए हैं । जैसें,—मधुर रस के सेवन से रक्त, मांस, मेद, अस्थि और शुक्र आदि की वृद्धि होती है; अम्ल रस जारक और पाचक माना गया है; लवण रस पाचक और संशोधक माना गया है; कटु रस पाचक, रेचक, अग्नि दीपक और संशोधक माना गया है; तिक्त रस रूचिकर और दिप्तिवर्धक माना गया है; ओर कपाय रस संग्राहक और मल, मूत्र तथा श्लेष्मा आदि को रोकनेवाला माना गया है।

न्यायदर्शन के अनुसार रस नित्य और अनित्य दो प्रकार का होता है । परमाणु रूप रस नित्य और रसना द्वारा गृहीत होनेवाला रस अनित्य कहा गया है ।

रस (धातु)
---------

वैद्यक के अनुसार शरीर के अन्दर की सात धातुओं में से **रस** पहली धातु है।

सुश्रुत के अनुसार मनुष्य जो पदार्थ खाता है, उससे पहले द्रव स्वरूप एक सूक्ष्म सार बनता है, जो रस कहलाता है । इसका स्थान ह्वदय कहा गया है । यहाँ से यह घमनियों द्वारा सारे शरीर में फैलता है । यही रस तेज के साथ मिलकर पहले रक्त का रूप धारण करता है और तब उससे मांस, मेद, अस्थि, मज्जा, शुक्र आदि शेष धातुएँ बनती है। रस के दूषित होने से अरूचि, ज्वर शरीर का भारीपन, कृशता, शिथिलता, दृष्टिहीनता आदि अनेक विकार उत्पन्न होती है ।

सन्दर्भ
-------

इन्हें भी देखें
---------------

* रसविद्या

| * दे
* वा
* सं
आयुर्वेद |
| --- |
| संकल्पानाएँ | त्रिदोष \* निदान \* पञ्चकर्म \* शल्यतन्त्र \* अभ्यंग \* द्रव्यगुण \* भैषज्यकल्पना \* दिनचर्या \* ऋतुचर्या \* मर्म चिकित्सा |
| संस्थान | आयुष मंत्रालय \* केन्द्रीय भारतीय औषधि परिषद \* अखिल भारतीय आयुर्वेद संस्थान \* राष्ट्रीय आयुर्वेद संस्थान \* केंद्रीय आयुर्वेद एवं सिद्ध अनुसंधान परिषद \* विश्व आयुर्वेद परिषद |
| ग्रन्थ | चरकसंहिता \* सुश्रुतसंहिता \* अष्टांगहृदयम \* भावप्रकाश \* माधवनिदान \* शारंगधरसंहिता |
| आयुर्वेदाचार्य | धन्वन्तरि \* अश्विनीकुमार \* चरक \* सुश्रुत \* वाग्भट \* भाव मिश्र \* शार्ङ्गधर |
| अन्य | आयुर्वेद का इतिहास \* आयुर्वैदिक चिकित्सा \* आयुर्वेद में नयी खोजें \* आयुर्वेद में प्रयुक्त जड़ी-बूटियाँ तथा खनिज \* आयुर्वेद की शिक्षा (बीएएमएस) \* राष्ट्रीय आयुर्वेद दिवस |
तुनिशिया के कुछ बर्बर समुदायों में १६% से अधिक लोग मातृवंश समूह वी के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह वी** या **माइटोकांड्रिया-डी॰एन॰ए॰ हैपलोग्रुप V** एक मातृवंश समूह है। यूरोप में यह सब से ज़्यादा मात्रा (१०.४%) में उत्तरी स्कैन्डिनेविया की सामी जनजाति के लोगों में और स्पेन-फ्रांस के सीमावर्ती इलाक़ों में बसने वाले बास्क लोगों में मिलता है। उत्तरी अफ़्रीका में यह तुनिशिया के मतमाता शहर में रहने वाले बर्बर समुदाय के १६.३% लोगों में मिलता है। इस मातृवंश के लोग हलकी मात्राओं में पूरे यूरोप, मध्य पूर्व और मध्य एशिया में मिलते हैं।

वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से क़रीब १३,६०० से ३०,००० साल पहले भू मध्य सागर के पश्चिमी भाग के इर्द-गिर्द के इलाक़ों (जिनमें स्पेन, दक्षिणी फ्रांस, लीबिया, तुनिशिया, वग़ैराह शामिल हैं) में कहीं रहती थी।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup), "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) और "उत्परिवर्तन" को "म्युटेशन" (mutation) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. 1 2  Soares, Pedro; Luca Ermini, Noel Thomson, Maru Mormina, Teresa Rito, Arne Röhl, Antonio Salas, Stephen Oppenheimer, Vincent Macaulay and Martin B. Richards (4 Jun 2009). "Supplemental Data Correcting for Purifying Selection: An Improved Human Mitochondrial Molecular Clock". *The American Society of Human Genetics*. **84** (6): 82–93. PMC 2694979. PMID 19500773. डीओआइ:10.1016/j.ajhg.2009.05.001. मूल से 29 जनवरी 2011 को पुरालेखित. अभिगमन तिथि 13 अगस्त 2009.सीएस1 रखरखाव: एक से अधिक नाम: authors list (link)
2. ↑  Fadhlaoui-Zid, K; Plaza, S; Calafell, F; Ben Amor, M; Comas, D; Bennamar El Gaaied, A; Gaaied, El (मई 2004). "Mitochondrial DNA heterogeneity in Tunisian Berbers". *Annals of Human Genetics*. **68** (3): 322–233. PMID 15180702. डीओआइ:10.1046/j.1529-8817.2004.00096.x. `|access-date=` दिए जाने पर `|url= भी दिया जाना चाहिए` (मदद)
साइबेरिया की याकूत जनजाति के लोग अक्सर मातृवंश समूह डी के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह डी** या **माइटोकांड्रिया-डी॰एन॰ए॰ हैपलोग्रुप D** एक मातृवंश समूह है। इस मातृवंश के लोग ज़्यादातर पूर्वोत्तर एशिया (ख़ासकर साइबेरिया), मूल अमेरिकी आदिवासी समुदायों, मध्य एशिया और कोरिया में भारी संख्या में और पूर्वोत्तर यूरोप और मध्य पूर्व के दक्षिण-पश्चिमी एशियाई इलाक़ों में हलकी संख्या में मिलते हैं।

वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से क़रीब ४८,००० साल पहले पूर्व एशिया में कहीं रहती थी। ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह डी और मातृवंश समूह डी), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  "D. Comas et al. *Admixture, migrations, and dispersals in Central Asia: evidence from maternal DNA lineages*. European Journal of Human Genetics, 2004". मूल से 25 मई 2011 को पुरालेखित. अभिगमन तिथि 22 अप्रैल 2011.
2. ↑  "East Asian mtDNA haplogroup determination in Koreans: haplogroup-level coding region SNP analysis and subhaplogroup-level control region sequence analysis". मूल से 11 नवंबर 2013 को पुरालेखित. अभिगमन तिथि 22 अप्रैल 2011.
3. ↑  "Correcting for Purifying Selection: An Improved Human Mitochondrial Molecular Clock Supplementary material" (PDF). 2009: page89. मूल (PDF) से 29 दिसंबर 2009 को पुरालेखित. अभिगमन तिथि 22 अप्रैल 2011. Cite journal requires `|journal=` (मदद)सीएस1 रखरखाव: फालतू पाठ (link)
ब्रजेन्द्रनाथ शील
**सर ब्रजेन्द्रनाथ शील**  (बांग्ला: *ব্রজেন্দ্রনাথ শীল*; सितम्बर 3, 1864 – दिसम्बर,3 1938) भारत के एक प्रख्यात मानवतावादी दार्शनिक थे। वे ब्राह्म समाज के महान मौलिक चिन्तकों में से एक थे। उन्होने तुलनात्मक धर्म एवं विज्ञान के दर्शन पर कार्य किया।

प्रारम्भिक जीवन
---------------

ब्रजेन्द्रनाथ शील का जन्म हुगली जिले के हरिपाल में हुआ था। पिता महेन्द्रनाथ शील कलकाता उच्च न्यायालय के वकील थे। अल्पायु से ही ब्रजेन्द्रनाथ के मातापिता का देहान्त हो गया जिससे वे अपने मामा के घर पले बढ़े। उन्होंने स्काटिश चर्च कालेज, कलकाता से बीए उतीर्ण किया और वहीं अध्यापन करने लगे। कालेज में स्वामी विवेकानन्द उनके सहपाठी थे। १८८४ में कलकाता विश्वविद्यालय से एम ए में वे प्रथम श्रेणी और प्रथम स्थान प्राप्त किये। १८८१ में असम के सरकारी इञ्जिनियर जयगोपाल रक्षित की कन्या इन्दुमती के साथ उनका विवाह हुआ। दुर्भाग्यबश छः वर्ष बाद ही उनकी पत्नी का देहान्त हो गया। उनके चार पुत्र (बिनयेन्द्रनाथ, अमरेन्द्रनाथ, अनिलेन्द्रनाथ, कनिष्ठ पुत्र अकालेइ प्रयात) और एक कन्या (सरयूबाला सेन) हुए।

कृतियाँ
-------

* *A Memoir on the Co-efficient of Numbers: A Chapter on the Theory of Numbers* (1891)
* *Neo-Romantic Movement in Bengali Literature* (1890–91)
* *A Comparative Study of Christianity and Vaishnavism* (1899)
* *New Essays in Criticism* (1903)
* *Introduction to Hindu Chemistry* (1911)
* *Positive Sciences of the Ancient Hindus* (1915)
* *Race-Origin* (1911)
* *Syllabus of Indian Philosophy* (1924)
* *Rammohan Roy: The Universal Man* (1933)
* *The Quest Eternal* (1936)

सन्दर्भ
-------

1. ↑  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৭১।
2. ↑  "তার স্পষ্টকথার তারিফ করতেন রবীন্দ্রনাথও"। आनन्दबाजार पत्रिका। সংগ্রহের তারিখ ১২ আগস্ট ২০১৭।
जापान के कुछ लोग मातृवंश समूह ऍफ़ के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह ऍफ़** या **माइटोकांड्रिया-डी॰एन॰ए॰ हैपलोग्रुप F** एक मातृवंश समूह है। यह मातृवंश समूह जापान, पूर्वी चीन और दक्षिण पूर्वी एशिया में मिलता है।

अनुमान है के जिस स्त्री से यह मातृवंश शुरू हुआ वह आज से लगभग ४३,००० वर्ष पहले पूर्वी एशिया की निवासी थी।

ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह ऍफ़ और मातृवंश समूह ऍफ़), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  "Haplogroup F". मूल से 24 जुलाई 2011 को पुरालेखित. अभिगमन तिथि 23 अप्रैल 2011.
2. ↑  Soares, P; Ermini, L; Thomson, N; Mormina, M; Rito, T; Röhl, A; Salas, A; Oppenheimer, S; MacAulay, V (2009). "Correcting for Purifying Selection: An Improved Human Mitochondrial Molecular Clock". *American journal of human genetics*. **84** (6): 740–59. PMC 2694979. PMID 19500773. डीओआइ:10.1016/j.ajhg.2009.05.001. मूल से 29 जनवरी 2011 को पुरालेखित. अभिगमन तिथि 23 अप्रैल 2011.
मृदा स्नान करते हुए हाथी
प्राकृतिक चिकित्सा में माटी का प्रयोग कई रोगों के निवारण में प्राचीन काल से ही होता आया है। नई वैज्ञानिक शोध में यह प्रमाणित हो चुका है कि माटी चिकित्सा की शरीर को तरो ताजा करने जीवंत और उर्जावान बनाने में महती उपयोगिता है। चर्म विकृति और घावों को ठीक करने में मिट्टी चिकित्सा अपना महत्व साबित कर चुकी है। माना जाता रहा है कि शरीर माटी का पुतला है और माटी के प्रयोग से ही शरीर की बीमारियां दूर की जा सकती हैं।

शरीर को शीतलता प्रदान करने के लिए मिट्टी-चिकित्सा का उपयोग किया जाता है। मिट्टी, शरीर के दूषित पदार्थों को घोलकर व अवशोषित कर अंततः शरीर के बाहर निकाल देती है। मिट्टी की पट्टी एवं मिट्टी-स्नान इसके मुख्य उपचार हैं।

**मृदास्नान** (मड बाथ) रोगों से मुक्ति का अच्छा उपाय है।

मिट्टी के लाभ
-------------

विभिन्न रोगों जैसे कब्ज, स्नायु-दुर्बलता, तनावजन्य सिरदर्द, उच्च रक्तचाप, मोटापा तथा विशेष रूप से सभी प्रकार के चर्म रोगों आदि में सफलतापूर्वक इसका उपयोग कर जीवन शक्ति का संचार एवं शरीर को कांतिमय बनाया जा सकता है।

रोग चाहे शरीर के भीतर हो या बाहर, मिट्टी उसके विष और गर्मी को धीरे-धीरे चूसकर उस जड़-मूल से नष्ट करके ही दम लेगी। यह मिट्टी की खासियत है।

  

मिट्टी कैसी हो?
मिट्टी-स्नान के लिए जिस क्षेत्र में जैसी मिट्टी उपलब्ध हो, वही उपयुक्त है लेकिन प्रयोग में लाई जाने वाली मिट्टी साफ-सुथरी, कंकर-पत्थर व रासायनिक खादरहित तथा जमीन से 2-3 फुट नीचे की होना चाहिए।
एक बार उपयोग में लाई गई मिट्टी को दुबारा उपयोग में न लें। अगर मिट्टी बहुत ज्यादा चिपकने वाली हो तो उसमें थोड़ी-सी बालू रेत मिला लें। संक्रमण से ग्रस्त तथा अत्यधिक कमजोर व्यक्ति मिट्टी-स्नान न करें। ठंडे पानी से स्नान करने के पश्चात शरीर पर हल्का तेल मल लें।

सूखी मिट्टी स्नान
शुद्ध-साफ मिट्टी को कपड़े से छान लीजिए और उससे अंग-प्रत्यंग को रगड़िए। जब पूरा शरीर मिट्टी से रगड़ा जा चुका हो, तब 15-20 मिनट तक धूप में बैठ जाएं, तत्पश्चात ठंडे पानी से, नेपकीन से घर्षण करते हुए स्नान कर लीजिए।

गीली मिट्टी स्नान
शुद्ध, साफ कपड़े से छनी हुई मिट्टी को रातभर पानी से गलाकर लेई (पेस्ट) जैसा बना लीजिए और पूरे शरीर पर लगाकर रगड़िए तथा धूप में 20-30 मिनट के लिए बैठ जाएं। जब मिट्टी पूरी तरह से सूख जाए तब ठंडे पानी से पूरे शरीर का नेपकीन से घर्षण करते हुए स्नान कर लें।

बाहरी कड़ियाँ
-------------

* मिट्टी चिकित्सा
मनुष्यों की आनुवंशिकी (यानि जॅनॅटिक्स) में **मातृवंश समूह ऍल३** या **माइटोकांड्रिया-डी॰एन॰ए॰ हैपलोग्रुप L3** एक मातृवंश समूह है। इस मातृवंश की मानव इतिहास में बहुत ही अहम भूमिका रही है, क्योंकि जब मनुष्य अफ़्रीका के अपने जन्मस्थल से पहली बार निकले तो जो महिला या महिलाएँ अफ़्रीका से बाहर निकलीं वे इसी की वंशज थी। अफ़्रीका के महाद्वीप से बाहर विश्व-भर में मिलने वाले जितने भी मातृवंश हैं, वे सब इसी मातृवंश समूह ऍल३ से उत्पन्न हुई शाखाएँ हैं। मातृवंश समूह ऍल३ के सीधे वंशज (यानि इसकी बड़ी ग़ैर-अफ़्रीकी उपशाखाओं के नहीं) ज़्यादातर पूर्वी अफ़्रीका में मिलते हैं, जैसे की इथियोपिया और सोमालिया में। अनुमान है के जिस स्त्री से यह मातृवंश शुरू हुआ वह आज से लगभग ८४,००० से १०४,००० वर्ष पहले पूर्वी अफ़्रीका की निवासी थी।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  Behar, Doron M.; Villems, Richard; Soodyall, Himla; Blue-Smith, Jason; Pereira, Luisa; Metspalu, Ene; Scozzari, Rosaria; Makkan, Heeran; Tzur, Shay (2008). "The Dawn of Human Matrilineal Diversity". *The American Journal of Human Genetics*. **82** (5): 1130–40. PMID 18439549. डीओआइ:10.1016/j.ajhg.2008.04.002.
2. ↑  Gonder, M. K.; Mortensen, H. M.; Reed, F. A.; De Sousa, A.; Tishkoff, S. A. (2006). "Whole-mtDNA Genome Sequence Analysis of Ancient African Lineages". *Molecular Biology and Evolution*. **24** (3): 757–68. PMID 17194802. डीओआइ:10.1093/molbev/msl209.
3. ↑  Salas, A (2002). "The Making of the African mtDNA Landscape". *The American Journal of Human Genetics*. **71** (5): 1082–111. PMID 12395296. डीओआइ:10.1086/344348.
1525 में मालवा सल्तनत।
**मालवा सल्तनत** मालवा क्षेत्र में मध्यकालीन इस्लामिक सल्तनत थी जो वर्तमान मध्य प्रदेश और दक्षिण-पूर्वी राजस्थान पे 1392 से 1562 तक राज करती थी। इसकी स्थापना दिलावर खान ने की थी। तैमूर के आक्रमण के बाद दिल्ली सल्तनत के अस्त-व्यस्त होने पे 1401/2 में मालवा को एक स्वतंत्र क्षेत्र बना लिया गया। 1561 में, सल्तनत के अंतिम शासक बाजबहादुर को मुगल साम्राज्य ने पराजित कर दिया और मालवा मुगल साम्राज्य का सूबा बन गया।

शुरुआत में दिलावर खान दिल्ली सल्तनत का राजयपाल था जो अफ़ग़ान या तुर्क-अफ़ग़ान मूल का था। दिलावर खान ने 1392 के बाद दिल्ली को अदायगी देना बंद कर दिया था। 1437 में, खिलजी तुर्क महमूद खिलजी द्वारा दिलावर खान के वंश को ताज-ओ-तख़्त से उखाड़ फेंका गया था। प्रारंभ में धार नए राज्य की राजधानी थी। लेकिन जल्द ही इसे मांडू में स्थानांतरित कर दिया गया जिसका नाम बदलकर शादियाबाद (आनंद का शहर) कर दिया गया। उसकी मृत्यु के बाद उसका पुत्र होशंग शाह गद्दी पर बैठा। 

बाद में गुजरात सल्तनत के ज़फर खान मुजफ्फर शाह प्रथम ने मालवा पर आक्रमण किया। होशंग को पराजित किया गया और अपने राजयपाल को धार में नियुक्त किया। 1561 में, अकबर ने अधम खाँ और पीर मुहम्मद खान के नेतृत्व में मुगल सेना भेजी जिसने मालवा पर हमला किया और 29 मार्च 1561 को सारंगपुर की लड़ाई में बाजबहादुर को हराया। 1562 में, अकबर ने उज़बेग अब्दुल्ला खान के नेतृत्व में एक और सेना भेजी, जिसने अंततः बाजबहादुर को हरा दिया। वह चित्तौड़ भाग गया। 

उज्जैन के राजधानी के रूप में मालवा मुगल साम्राज्य का सूबा (शीर्ष-स्तरीय प्रांत) बन गया और अब्दुल्ला खान इसके पहले सूबेदार बने। सल्तनत काल के दौरान बने लगभग सारे स्मारक मांडू शहर में केंद्रित हैं।

सन्दर्भ
-------

1. ↑  Bharatvarsh, TV9 (26 फरवरी 2023). "जहर पिया पर मुगलों के आगे नहीं झुकीं... जानिए कौन थीं खूबसूरती और सुरों की मलिका रूपमती". *TV9 Bharatvarsh*. अभिगमन तिथि 13 मई 2023.
साइबेरिया की चुकची जनजाति के ११% लोग मातृवंश समूह सी के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह सी** या **माइटोकांड्रिया-डी॰एन॰ए॰ हैपलोग्रुप C** एक मातृवंश समूह है। यह मातृवंश समूह सीज़ॅड की एक उपशाखा है। इस मातृवंश के लोग ज़्यादातर पूर्वोत्तर एशिया (ख़ासकर साइबेरिया) और अमेरिका के आदिवासियों में पाए जाते हैं, लेकिन हाल ही में यह पश्चिमी यूरोप के आइसलैण्ड राष्ट्र में भी पाए गाये हैं। साइबेरिया की चुकची जनजाति के ११% लोग मातृवंश समूह सी के वंशज होते हैं। वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से लगभग ६०,००० साल पहले मध्य एशिया में कैस्पियन सागर और बेकाल झील के दरमियानी क्षेत्र में कहीं रहती थी।

ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह डी और मातृवंश समूह डी), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मातृवंश समूह सीज़ॅड
* मनुष्य मातृवंश समूह
* वंश समूह

सन्दर्भ
-------

1. ↑  van Oven, Mannis; Manfred Kayser (13 Oct 2008). "Updated comprehensive phylogenetic tree of global human mitochondrial DNA variation". *Human Mutation*. **30** (2): E386–E394. PMID 18853457. डीओआइ:10.1002/humu.20921. मूल से 4 दिसंबर 2012 को पुरालेखित. अभिगमन तिथि 2009-05-20.
2. ↑  "Haplogroup C." मूल से 24 जुलाई 2011 को पुरालेखित. अभिगमन तिथि 22 अप्रैल 2011.
3. ↑  "A new subclade of mtDNA haplogroup C1 found in icelanders: Evidence of pre-columbian contact?". मूल से 7 अप्रैल 2014 को पुरालेखित. अभिगमन तिथि 22 अप्रैल 2011.
4. ↑  Massimiliano Aloisi, *The origin of humankind: conference proceedings of the international symposium, Venice, 14-15 मई 1998Volume 3 of IVSLA seriesVolume 3 of Veneto Institute of Sciences, Letters and Arts Sciences Series*, IOS Press, 2000, आई॰ऍस॰बी॰ऍन॰ 9781586030308
**रणबीर सिंह ‍महेन्‍द्रा** एक राजनीतिज्ञ और पूर्व बीसीसीआई अध्यक्ष हैं। यह 2004 से 2005 तक अध्यक्ष रहे। यह हरियाणा, भारत से भारतीय राष्ट्रीय काँग्रेस पार्टी से राजनेता बने।

राजनीति
-------

यह अपने निर्वाचन क्षेत्र (बाधरा) नेता हैं और अपने पिता स्वर्गीय चौधरी के सिद्धांतों का अनुसरण हैं। यह विधान सभा मुंढल से हरियाणा में विधानसभा क्षेत्र के एक सदस्य थे।

क्रिकेट में
-----------

यह बीसीसीआई से 1975 में जुड़े। यहाँ अपनी शुरुआत संयुक्त सचिव के रूप में शुरू की और 1980 से 1985 तक यह कार्य किया। इसके बाद 5 वर्षों के पश्चात यह सचिव के चुनाव के लिए लड़े। यह 1987 के विश्व कप के दौरान मूल प्रबन्धक के रूप में थे। 2001 में यह उपाध्यक्ष के लिए चुनाव लड़े थे।

पारिवारिक जीवन
--------------

यह व्यवसाय से एक वकील हैं। यह बंसी लाल के पुत्र हैं, जो कुछ वर्षो तक हरियाणा के मुख्य मंत्री, रेल मंत्री और भारत के रक्षा मंत्री के रूप में कार्य करते थे।

सन्दर्भ
-------

1. ↑  Dalmiya declares Ranbir Singh Mahendra elected BCCI president[*मृत कड़ियाँ*]
2. ↑  Dalmiya run out, Pawar is new BCCI president
3. ↑  "My Neta". मूल से 4 मार्च 2016 को पुरालेखित. अभिगमन तिथि 21 सितंबर 2015.

बाहरी कड़ियाँ
-------------
**मुन्ना भाई** एक भारतीय हिंदी फिल्म श्रृंखला है जिसके लेखक राजकुमार हिरानी और अभिजात जोशी है और फिल्मों का निर्देशन और राजकुमार हिरानी ने किया। श्रृंखला की फिल्में विनोद चोपड़ा प्रोडक्शंस के बैनर के तहत विधु विनोद चोपड़ा द्वारा निर्मित है। इसमें मुन्ना भाई एम बी बी एस २००३ में रिलीज़ हुई और २००६ में इसकी सीक्वल लगे रहो मुन्ना भाई रिलीज हुई थी। जून २०१८ में खबरों में यह बताया पुष्टि हुई की इसकी तीसरी का निर्देशन राजकुमार हिरानी करेंगे।

फिल्में
-------

### मुन्ना भाई एम बी बी एस

मुख्य लेख: मुन्ना भाई एम बी बी एस
मुरली प्रसाद शर्मा, जिसका नाम "मुन्ना भाई" है। एक अच्छे दिल वाला स्थानीय गैंगस्टर है जो आपराधिक गतिविधियों में भाग लेता है। मुन्ना भाई अपने पिता को प्रभावित करने के लिए एक डॉक्टर होने का दिखावा करता हैं, लेकिन जब पिता को सच्चाई का पता चलता है तो अपमान महसूस करता हैं। वह एक मेडिकल कॉलेज में डॉक्टर बनने के लिए दाखिला लेता है। फिल्म मुन्ना के बेहद अच्छे ढंग से निभाए गए संघर्ष का अनुसरण करती है क्योंकि वह चिकित्सा प्रणाली के बारे में अच्छे से समझने लगता है। मुन्ना अपने तरीके से एक मरीज का इलाज करता है और उसमें सफलता मिलती है।

### लगे रहो मुन्ना भाई

मुख्य लेख: लगे रहो मुन्ना भाई
श्रृंखला की दूसरी फ़िल्म में, मुन्ना भाई एक रेडियो जॉकी से मिलने के लिए इतिहास के एक प्रोफेसर के रूप में सामने आते है, जिन्हें रेडियो जॉकी से प्यार हो जाता है। वह उसे महात्मा गांधी पर एक व्याख्यान देने के लिए कहती है, और परिणामस्वरूप, वह गांधीवाद के बारे में अच्छे से बता देता है।

पुरस्कार
--------

### मुन्ना भाई एम बी बी एस

मुन्ना भाई एम बी बी एस ने कई पुरस्कार जीते। २००४ के फिल्मफेयर पुरस्कारों में, इसे सर्वश्रेष्ठ फिल्म के लिए फिल्मफेयर क्रिटिक्स अवार्ड, फिल्मफेयर बेस्ट स्क्रीनप्ले अवार्ड, फिल्मफेयर बेस्ट डायलॉग अवार्ड और चार अन्य नामांकन के अलावा फिल्मफेयर बेस्ट कॉमेडियन अवार्ड मिला। इसने २००४ के ज़ी सिने अवार्ड्स में कई पुरस्कार जीते जिनमें बेस्ट डेब्यूटिंग डायरेक्टर, ज़ी सिने अवार्ड इन ए कॉमिक रोल, बेस्ट सिनेमेटोग्राफी और बेस्ट डायलॉग अवार्ड शामिल हैं।

अन्य समारोहों में २००४ के राष्ट्रीय फिल्म पुरस्कार शामिल हैं जहां इसने सर्वश्रेष्ठ लोकप्रिय फिल्म के लिए राष्ट्रीय फिल्म पुरस्कार जीता और २००४ के अंतर्राष्ट्रीय भारतीय फिल्म अकादमी पुरस्कारों में इसने आईआईएफ़ए का सर्वश्रेष्ठ हास्य अभिनेता का पुरस्कार जीता।

### लगे ओ मुन्ना भाई

लगे रहो मुन्ना भाई चार राष्ट्रीय फिल्म पुरस्कारों के अलावा कई अन्य पुरस्कार जीते। फिल्म ने बेस्ट फिल्म (क्रिटिक्स), बेस्ट कॉमेडियन, बेस्ट स्टोरी और बेस्ट डायलॉग के लिए फिल्मफेयर का पुरस्कार जीता।

सन्दर्भ
-------

1. ↑  HT City Editorial Team (June 21, 2018). "Director Rajkumar Hirani Reveals Plan About Munnabhai 3 And The Sequel Of 3 Idiots!". *Desi Martini*. मूल से 20 अक्तूबर 2019 को पुरालेखित. अभिगमन तिथि 20 अक्तूबर 2019.
2. ↑  Adarsh, Taran (1 November 2006). "Munna's tryst with Oscars begins". Bollywood Hungama. मूल से 5 मई 2014 को पुरालेखित. अभिगमन तिथि 1 November 2006.
3. ↑  Saxena, Kashika (25 September 2012). "India's Oscar race: Losers weepers?". *The Times of India*. The Times of India. मूल से 20 अगस्त 2013 को पुरालेखित. अभिगमन तिथि 6 December 2012.
उत्तरी पाकिस्तान और अफ़ग़ानिस्तान की कलश जनजाति के अनुमानित २३% लोग मातृवंश समूह आर० के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह आर०** या **माइटोकांड्रिया-डी॰एन॰ए॰ हैपलोग्रुप R0** एक मातृवंश समूह है। इसे पहले **मातृवंश समूह एचवी-पूर्व** या **माइटोकांड्रिया-डी॰एन॰ए॰ हैपलोग्रुप pre-HV** के नाम से जाना जाता था। मातृवंश समूह एचवी इसी से उत्पन्न हुई एक बड़ी उपशाखा है। मातृवंश समूह आर० अरबी प्रायद्वीप पर बहुत देखा जाता है, जहाँ के यमन राष्ट्र के सुक़तरा द्वीप के ५०,००० निवासियों में से ३८% इसके वंशज हैं। भारतीय उपमहाद्वीप में यह उत्तरी पाकिस्तान और अफ़ग़ानिस्तान की कलश जनजाति के २३% लोगों में पाया गया है। इसके अलावा इसके वंशज हलकी मात्रा में उत्तरी अफ़्रीका, अफ़्रीका के सींग, अनातोलिया, ईरान और इर्द-गिर्द के इलाक़ों में भी मिलते हैं।

अनुमान है के जिस स्त्री से यह मातृवंश शुरू हुआ वह आज से लगभग २३,६०० से ५४,९०० वर्ष पहले एशिया की निवासी थी। यह मातृवंश स्वयं मातृवंश समूह आर से उत्पन्न हुई एक शाखा है।

ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह आर और मातृवंश समूह आर), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  Viktor Cerny et al. 2008, Out of Arabia—The Settlement of Island Soqotra as Revealed by Mitochondrial and Y Chromosome Genetic Diversity. Archived 2011-08-07 at the Wayback Machine
2. ↑  Quintana-Murci, Lluís; एवं अन्य (2004). "Where West Meets East: The Complex mtDNA Landscape of the Southwest and Central Asian Corridor. Am". *J. Hum. Genet*. **74**: 2004. नामालूम प्राचल `|author-separator=` की उपेक्षा की गयी (मदद); Explicit use of et al. in: `|first1=` (मदद); `|title=` में बाहरी कड़ी (मदद)
3. ↑  Soares, P; Ermini, L; Thomson, N; Mormina, M; Rito, T; Röhl, A; Salas, A; Oppenheimer, S; MacAulay, V (2009). "Correcting for Purifying Selection: An Improved Human Mitochondrial Molecular Clock". *American journal of human genetics*. **84** (6): 740–59. PMC 2694979. PMID 19500773. डीओआइ:10.1016/j.ajhg.2009.05.001. मूल से 29 जनवरी 2011 को पुरालेखित. अभिगमन तिथि 23 अप्रैल 2011.
उप-सहारा अफ़्रीका की बुशमैन जनजातियों के स्त्री ओर पुरुष अक्सर मातृवंश समूह ऍल० के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह ऍल०** या **माइटोकांड्रिया-डी॰एन॰ए॰ हैपलोग्रुप L0** एक अत्यंत प्राचीनतम मातृवंश समूह है। इस मातृवंश समूह के सदस्य व्यक्ति (स्त्री ओर पुरुष दोनों) ज़्यादातर उप-सहारा अफ़्रीका में पाए जाते हैं। इस इलाक़े के खोइसान जनजाति के ७३% लोग, !कुंग जनजाति की नामीबिया वाली शाखा के ७९% लोग ओर !कुंग जनजाति की बोत्सवाना वाली शाखा के १००% लोग इसके वंशज हैं। अनुमान है के जिस नारी से यह मातृवंश शुरू हुआ वह आज से लगभग ११२,२०० से १८८,००० वर्ष पूर्व पूर्वी अफ़्रीका में रहती थी।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  Soares, Pedro; Luca Ermini, Noel Thomson, Maru Mormina, Teresa Rito, Arne Röhl, Antonio Salas, Stephen Oppenheimer, Vincent Macaulay and Martin B. Richards (4 Jun 2009). "Supplemental Data Correcting for Purifying Selection: An Improved Human Mitochondrial Molecular Clock". *The American Society of Human Genetics*. **84** (6): 82–93. PMC 2694979. PMID 19500773. डीओआइ:10.1016/j.ajhg.2009.05.001. मूल से 29 जनवरी 2011 को पुरालेखित. अभिगमन तिथि 13 अगस्त 2009.सीएस1 रखरखाव: एक से अधिक नाम: authors list (link)
**मुन्त के संत ल्यॉरेन्स का आश्रम** एक बेनेडिक्टाइन आश्रम (Benedictine) मातादेपेरा में स्थित है। यह वल्लेस ऑक्सिडेन्टल (Vallès Occidental) , कातालोन्या (Catalonia), स्पेन में मौजूद है। यह ला मोता (La Mola) की पहाड़ी पर स्थित है जो कि ऊँचाई पर स्थित एक पथरीली पहाड़ी का तोदा है। मुन्त के संत ल्यॉरेन्स (Sant Llorenç del Munt) को बिएन दे इंतेरेस कल्चरल स्मारक की सूची में 1931 में शामिल किया गया था।

इतिहास
------

पहले प्राप्त दस्तावेज़ के अनुसार एक धार्मिक जो एक ऍबेट के अधीन था यहाँ पर 986 में मौजूद था। 1014 में आश्रम शब्द का प्रयोग एक दस्तावेज़ में आता है जिसे काउन्ट रामोन बोर्रेक और पत्नी के उस ज़मीन-बदली के मामले से जुड़ा है मुन्त के संत ल्यॉरेन्स ऍबे से सम्बंधित है। 

इस समय के दौरान इलाक़े पर कई बार सारासेनों (Saracens) ने हमला किया मगर ऐसी कोई सूचना नहीं है जिसके अनुसार उन्होंने कोई हमला इस परिसर पर किया हो जो कि मुन्त के संत ल्यॉरेन्स के एक ऊपर स्थित है। इस रोमानेस्क शैली में बनी इमारत का निर्माण 1045 प्रारंभ हुआ था और इसे पवित्र 1064 में बिशप और बारसेलोना के अन्य धर्मगुरुओं द्वारा किया गया था। इसका पतन 12 वीं शताब्दी में शुरू हुआ हालांकि यहाँ पर बेनेडिक्टाइन मॉन्क 1608 तक रहे थे। 1637 तक ऐसा कोई प्रमाण नहीं है कि को पादरी आश्रम की देख-रेख कर रहा था और बाद के समय से पता चलता है कि इसे यूँ ही छोड़ दिया गया था। मार्च 30, 1809 को नेपोलीन की सेनाओं ने आश्रम को बरबाद कर दिया, यहाँ तक कि उस से जुड़े क़बरस्तान को भी नहीं बख़शा।

वास्तुकला और बनावट
------------------

अन्दर के भाग का दृश्य्
मौजूदा इमारत जिसका निर्माण 19 वीं शताब्दी और मध्य-20 वीं शताब्दी में हुआ था, उसी निर्माण के अनुसार है जो कि मध्य-11 वीं शताब्दी में बनाया गया था। यह कातालान धार्मिक शैली की एक अच्छी मिसाल है जिसमें रोमनेस्क वास्तुकला शैली का अच्छा प्रयोग किया गया है और जो आज भी बाक़ी है। गिरजाघर के बुनियादी ढाँचे में कोई फ़र्क़ नहीं किया गया है। यह हालाँकि संत कुगत के आश्रम से एक दम मिलता-जुलता है, मगर इसके अन्दर कुछ अपनी भी विशेषताएँ हैं। इस गिरजाघर का एक घंटी घर का मीनार है जो स्थानीय पत्थरों से बना है। इससे निर्माण का साधारण होना सिद्ध होता है। इसके कुछ गुणों में औसत आकार का होना, लाल रंग का होना और बिना पॉलिश किए हुए होना है। इसकी गुम्बद के आगे कुछ मिलने वाले केन्द्र शामिल हैं। इसका दरवाज़ा छोटा है।

गैलरी
-----

* 
* 
* 
*

बाहरी कड़ियाँ
-------------

* कातालूनिया एक जालस्थल
* मुन्त के संत ल्यॉरेन्स के आश्रम का एक चित्र[*मृत कड़ियाँ*]
* मुन्त के संत ल्यॉरेन्स के आश्रम के कुछ चित्र
* मुन्त के संत ल्यॉरेन्स का आश्रम

सन्दर्भ
-------

1. ↑  स्पेन के संस्कृति मंत्रालय का संरक्षित इमारतों के डेटाबेस (Database of protected buildings) (movable और non-movable) (स्पेनिश)।

इन्हें भी देखें
---------------

* बिएन दे इंतेरेस कल्चरल की सूची बारसेलोना प्रान्त में
एक **मैच रेफरी** पेशेवर क्रिकेट मैचों की देखरेख के लिए नियुक्त एक अधिकारी है। टेस्ट मैच और एक दिवसीय अंतर्राष्ट्रीय मैच के लिए मैच रेफरी अंतर्राष्ट्रीय क्रिकेट परिषद द्वारा नियुक्त किए जाते हैं। अंतर्राष्ट्रीय स्तर से नीचे के अधिकांश मैचों में रेफरी नहीं होता है।

एक मैच रेफरी खेल के वास्तविक खेल के दौरान हर समय खेल के क्षेत्र से दूर रहता है, एक दर्शक क्षेत्र से घटनाओं का अवलोकन करता है। रेफरी खेल के परिणाम या परिणाम के लिए प्रासंगिकता का कोई निर्णय नहीं लेता है; इस तरह के निर्णय नियुक्त अंपायरों की एकमात्र जिम्मेदारी है।

मैच रेफरी की जिम्मेदारी यह सुनिश्चित करना है कि खेल के दौरान आईसीसी क्रिकेट आचार संहिता को बरकरार रखा जाए, कोड के किसी भी उल्लंघनों का आकलन करने और किसी भी उल्लंघनों के लिए दंड का भुगतान करने के लिए।

हर खेल के बाद, मैच रेफरी आईसीसी को एक मैच रिपोर्ट तैयार करता है और प्रस्तुत करता है, खिलाड़ियों या अंपायरों द्वारा किसी भी घटना या कार्रवाई को देखते हुए जो आचार संहिता या क्रिकेट के नियमों के संदर्भ में एक चिंता का विषय हो सकता है।

मैच रेफरी अक्सर पूर्व क्रिकेट खिलाड़ी होते हैं जिन्होंने मैदान पर करियर को प्रतिष्ठित किया है।

हाल के वर्षों में कोहनी पर हाथ को सीधा करने के कारण किसी गेंदबाज द्वारा क्रिकेट गेंद की गैर-कानूनी डिलीवरी के बारे में कानून को मैच रेफरी का डोमेन और आईसीसी को रिपोर्ट की एक प्रणाली के बजाय एक मामले के लिए व्याख्या किया गया है। प्रत्येक घटना पर नो-बॉल के रूप में मैदान पर निर्णय लेने और कॉल करने के लिए अंपायर। जिम्मेदारी के इस वास्तविक प्रसार ने विवाद पैदा कर दिया है, कुछ टिप्पणीकारों ने दावा किया है कि इससे अंपायरों का आधिकारिक समर्थन और अधिकार समाप्त हो गया है।[*तथ्य वांछित*]

मैच रेफरी मैच के बाद पिच की गुणवत्ता को रेटिंग देते हैं और इसे आईसीसी को सौंपते हैं।

दो उल्लेखनीय मैच रेफरी डेविड बून और रंजन मदुगले हैं।

| * दे
* वा
* सं
क्रिकेट के प्रतिभागी |
| --- |
| क्षेत्ररक्षक दल | गेंदबाजी (तेज गेंदबाजी **·**  स्पिन गेंदबाजी) **·**  विकेट कीपर **·**  क्षेत्ररक्षक **·**  स्लिप **·**  सब्स्टीच्यूट |
| बल्लेबाजी दल | बल्लेबाज **·**  बल्लेबाजी क्रम **·**  रनर |
| अन्य | कप्तान **·**  हरफनमौला |
| गैर खिलाड़ी | स्कोरर **·**  अम्पायर **·** रेफरी **·**  तीसरा अम्पायर **·**  चौथा अम्पायर |

सन्दर्भ
-------
बहुत से एस्किमो लोग मातृवंश समूह ए के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह ए** या **माइटोकांड्रिया-डी॰एन॰ए॰ हैपलोग्रुप A** एक मातृवंश समूह है। यह मातृवंश मूल अमेरिकी आदिवासी समुदायों, पूर्वी साइबेरिया के लोगों और कुछ पूर्वोत्तर एशिया के लोगों में पाया जाता है। चुकची, एस्किमो और अमेरिका की ना-देने जनजातियों में यह सब से आम मातृवंश है। ७.५% जापानी और २% तुर्की लोगों में भी यह पाया जाता है।

अनुमान लगाया जाता है के जिस स्त्री के साथ इस मातृवंश की शुरुआत हुई वह आज से लगभग ५०,००० साल पहले पूर्वी एशिया या मध्य एशिया की निवासी थी।

ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह ए और मातृवंश समूह ए), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  "संग्रहीत प्रति" (PDF). मूल से 20 अक्तूबर 2019 को पुरालेखित (PDF). अभिगमन तिथि 23 अप्रैल 2011.
2. ↑  Fagundes, Nelson J.R.; Ricardo Kanitz, Roberta Eckert, Ana C.S. Valls, Mauricio R. Bogo, Francisco M. Salzano, David Glenn Smith, Wilson A. Silva, Marco A. Zago, Andrea K. Ribeiro-dos-Santos, Sidney E.B. Santos, Maria Luiza Petzl-Erler, and Sandro L.Bonatto (2008). "Mitochondrial Population Genomics Supports a Single Pre-Clovis Origin with a Coastal Route for the Peopling of the Americas" (PDF). *American Journal of Human Genetics*. **82** (3): 583–592. PMC 2427228. PMID 18313026. डीओआइ:10.1016/j.ajhg.2007.11.013. मूल (pdf) से 25 मार्च 2009 को पुरालेखित. अभिगमन तिथि 2009-11-19.सीएस1 रखरखाव: एक से अधिक नाम: authors list (link)
यूराल पर्वतशृंखला
कोल्तसेदान गाँव (कामेन्स्क-यूराल्स्की के पूरब में ; १९१२ में)
**यूराल** (The Ural Mountains ; रूसी Ура́льские го́ры, = Uralskiye gory; IPA: [ʊˈralʲskʲɪjə ˈgorɨ]; Bashkir: Урал тауҙары), पश्चिमी रूस की एक पर्वत श्रृंखला है जो उत्तर से दक्षिण की ओर तक विस्तृत है। यह भौगोलिक रूप से एशिया और यूरोप को अलग करती है। इससे कई नदियाँ निकलती है। प्रमुख नदी कामा कैस्पियन सागर में अपना जल विसर्जित करती है।

यह पर्वत शृंखला उत्तर में आर्कटिक महासागर से दक्षिण में कैस्पियन सागर तक फैली हुई है, और यूरोप को एशिया महाद्वीप से अलग करती है। इस पर्वत शृंखला का उत्थान कई युगों में हुआ है। शृंखलाओं का विस्तार उत्तर से पश्चिम तथा उत्तर से पूर्व की ओर है और सर्वाधिक ऊँचाई दक्षिणी भाग में पाई जाती है। इस पर्वत की संयुक्त बनावट इसकी भौमिकी दशाओं से स्पष्ट परिलक्षित होती है। 

यूराल पर्वत शृंखला को तीन भागों में बाँटा जाता है:

उत्तरी यूराल पर्वतश्रेणी
------------------------

यह कारा की खाड़ी से प्रारंभ होकर दक्षिण-पश्चिम में ६४ अंश उत्तरी अक्षांश तक फैली है। इसमें कई स्पष्ट श्रंखलाएँ पाई जाती हैं। यह पर्वतक्षेत्र दक्षिण-पूर्व की ओर चट्टानी, ऊबड़-खाबड़ तथा अधिक ढलुवाँ है तथा यूरोपीय रूस के दलदलों की ओर कम ढालू है। इसकी सर्वोच्च चोटियाँ खर्द यवेस ३,७१५ फुट तथा पाईयेर ४,७६४ फुट ऊँची हैं। मुख्य शृंखला के पश्चिमी भाग में परतदार चट्टानें पाई जाती हैं। दक्षिणी भाग में यूराल की सर्वोच्च चोटियाँ सबलिया ५,४०२, फुट तथा मुराई चख्ल, ५,५४५ फुट हैं। पर्वतीय ढालों पर घने जंगल पाए जाते हैं। दक्षिणी भाग में २४०० फुट की ऊँचाई तक वनस्पति पाई जाती है लेकिन उत्तरी भाग में आर्कटिक वृत्त के पास पर्वत के पाद प्रवेश तक ही वनस्पति सीमित है। ६५ अंश उत्तरी अक्षांश के लगभग वनीय वनस्पति लुप्त हो जाती है। ६४ अंश उत्तरी अक्षांश से ४१ अंश उत्तरी अक्षांश के मध्य एक पठारी क्षेत्र है, जहाँ जल विभाजक उत्तर-पश्चिमी दिशा में फैला है। यहाँ विस्तृत, सम तथा दलदली घाटियाँ हैं। चोटियों की औसत ऊँचाई ३,००० फुट है। युंग तुम्प शिखर ४,१७० फुट ऊँचा है। इसश् क्षेत्र में बस्तियों का अभाव है।

मध्य यूराल
----------

इसकी चौड़ाई लगभग १२५ किमी है। यहाँ लोहे, ताँबे और सोने की खाने हैं। मध्य यूराल की सीमा उत्तर में डेनेजकिन कामेन (४,९०८ फुट) से निर्धारित होती है। निम्न पठारी भाग से साइबेरिया के लिये सड़क जाती है। जलविभाजक १२४५ फुट की ऊँचाई पर पाया जाता है। मध्य यूरैल घने जंगलों से आच्छादित है। घाटियों में तथा निम्न ढालों पर उपजाऊ मिट्टी एवं घनी ग्रामीण बस्ती पाई जाती है।

दक्षिणी यूरैल
-------------

यह उत्तर-पूर्व तथा दक्षिण-पश्चिम में विस्तृत तीन समांतर शृंखलाओं में विभक्त है। मुख्य यूरैल पर्वत की शृंखला २,२०० फुट से २,८०० फुट ऊँची है। मंद ढालों पर अधिकतर जंगल हैं तथा निम्न भागों में चरागाह पाए जाते हैं। दक्षिण की ओर लगभग १,५०० फुट ऊँचा पठारी क्षेत्र है जिसमें नदियों की गहरी घाटियाँ पाई जाती हैं। यह क्षेत्र बोल्गा तक फैला है। यूराल पर्वत एक मोड़दार पर्वत है जिसमें तृतीय युग की चट्टानें पाई जाती हैं। यह पश्चिम में सिल्यूरियन, डिवोनी, कार्वोनी, परमियन तथा ट्रियासिक कल्प की परतों द्वारा ढँका हुआ है। इसमें कई समांतर मोड़ पाए जाते हैं।


|  |
| --- |
| विश्व के पर्वत |
| आल्प्स | एटलस | एंडीज़ | रॉकी | यूराल | हिमालय | हिन्दु कुश | |
यूनियन स्क्वायर हांगकांग में वेस्ट कॉव्लून रिक्लेमेशन इलाके में एक वाणिज्यिक और आवासीय अचल संपत्ति परियोजना है। 13.54 हेक्टेयर (33.5 एकड़) को कवर करते हुए, साइट का कुल फर्श क्षेत्र 1,090,026 वर्ग मीटर (11,732,940 वर्ग फुट) है, जो लगभग लंदन में कैनरी व्हार्फ के आकार का है। 2011 तक, साइट में हांगकांग की कुछ सबसे ऊंची इमारतें शामिल थीं - जिनमें हांगकांग की सबसे ऊंची व्यावसायिक इमारत, 118-मंजिला अंतर्राष्ट्रीय वाणिज्य केंद्र और हांगकांग का सबसे ऊंचा आवासीय टॉवर, द कलिनन (270-मीटर (890 फीट) शामिल है।

स्थान और आवास
-------------

यूनियन स्क्वायर 1 ऑस्टिन रोड वेस्ट, वेस्ट कॉव्लून, कॉव्लून, हांगकांग में स्थित है। यह 1990 के दशक में नए हांगकांग अंतरराष्ट्रीय हवाई अड्डे के लिए एक राजमार्ग और रेल लिंक का निर्माण करने के लिए विक्टोरिया हार्बर से प्राप्त 340 हेक्टेयर भूमि का हिस्सा है, और यह हांगकांग मास ट्रांजिट रेलवे के कॉव्लून स्टेशन को एकीकृत करता है। निर्मित क्षेत्र में 5,866 आवासीय इकाइयां (कुल 608,026 वर्ग मीटर (6,544,740 वर्ग फुट)), 2,230 होटल के कमरे, और 2,490 सर्विस्ड अपार्टमेंट (167,472 वर्ग मीटर (1,802,650 वर्ग फुट)) के साथ संयुक्त होटल और सर्विस्ड अपार्टमेंट स्पेस और 231,778 वर्ग मीटर (2,494,840 वर्ग फुट) का कार्यालय शामिल हैं। इसमें (82,750 वर्ग मीटर (890,700 वर्ग फुट)) शॉपिंग मॉल हैं।

यूनियन स्क्वायर नाम प्रसिद्ध नहीं है और शायद ही कभी इसका उपयोग किया जाता है, और जैसे, लोग इसके घटक भागों, जैसे एलीमेंट्स मॉल, आईसीसी, डब्ल्यू होटल और विभिन्न शानदार निजी अपार्टमेंट परिसरों का उल्लेख करते हैं।

योजना और अवधारणा
----------------

एयरपोर्ट रेलवे के निर्माण और संचालन का ठेका 1992 में एमटीआर कॉरपोरेशन को दिया गया था। यूनियन स्क्वायर के लिए मास्टर प्लान, जिसमें कॉव्लून स्टेशन के आसपास के बड़े पैमाने पर हवाई अधिकार विकास शामिल थे, टीएफपी फैरेल्स द्वारा निर्धारित किया गया था। वास्तुकारों ने एक त्रि-आयामी मिश्रित उपयोग शहरी क्वार्टर की कल्पना की, जिसमें कई टावर एक विशाल मंच के ऊपर बैठे थे।

यूनियन स्क्वायर शॉपिंग मॉल की छत पर, जमीन से तीन मंजिल ऊपर, एक छद्म जमीनी स्तर का सार्वजनिक स्थान है जिसमें पैदल मार्ग, उद्यान और बाहरी कैफे और बार से घिरा एक केंद्रीय प्लाजा है। यूनियन स्क्वायर के विभिन्न भवन परिसरों के प्रवेश द्वार इसी स्तर पर स्थित हैं। यद्यपि यूनियन स्क्वायर की कल्पना परिवहन अवसंरचना पर केंद्रित एक परस्पर स्थान के रूप में की गई थी, लेकिन 2013 में हांगकांग विश्वविद्यालय के एक अध्ययन में इसकी आलोचना की गई थी, क्योंकि यह अपने परिवेश से कटा हुआ था, विशेष रूप से पैदल चलने वालों के लिए।

सन्दर्भ
-------

1. 1 2 3 4  Dewolf, Christopher (19 January 2017). "The Vertical City, Part III: The West Kowloon Walled City".
2. ↑  The Waterfront, Tower 1. Emporis. Retrieved 10 September 2011
3. ↑  The Waterfront, Tower 2. Emporis. Retrieved 10 September 2011
4. ↑  The Waterfront, Tower 3. Emporis. Retrieved 10 September 2011
5. ↑  The Waterfront, Tower 5. Emporis. Retrieved 10 September 2011
साइबेरिया की जनजातियों के लोग अक्सर मातृवंश समूह जी के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह जी** या **माइटोकांड्रिया-**डी॰एन॰ए॰ **हैपलोग्रुप G** एक मातृवंश समूह है। इस मातृवंश के लोग ज़्यादातर पूर्वोत्तर साइबेरिया में होते हैं, जहाँ की कोरिआक और इतेलमेन जनजातियों में यह मातृवंश आम है। कम संख्या में इसके वंशज पूर्वी एशिया, मध्य एशिया और नेपाल में भी मिलते हैं। आम तौर पर जो मातृवंश साइबेरिया के पूर्वोत्तर में मिलते हैं वे मूल अमेरिकी आदिवासी समुदायों में भी मिलते हैं क्योंकि माना जाता है के साइबेरिया के लोग उत्तरी अमेरिका में मनुष्यों की पहली आबादियों के स्रोत थे। इसलिए वैज्ञानिकों को आश्चर्य हुआ के मातृवंश समूह जी मूल अमेरिकी आदिवासियों में कभी नहीं पाया गया है, लेकिन अब सोच यह है के इसकी शुरुआत पूर्वी एशिया में हुई और फिर यह साइबेरिया में फैल गया।

वैज्ञानिकों अनुमान लगाते हैं के जिस स्त्री के साथ इस मातृवंश की शुरुआत हुई वह आज से लगभग ३५,७०० साल पहले पूर्वी एशिया में कहीं रहती थी।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  "mtDNA Haplogroup Testing". मूल से 14 दिसंबर 2006 को पुरालेखित. अभिगमन तिथि 23 अप्रैल 2011.
2. ↑  Soares, Pedro; Luca Ermini, Noel Thomson, Maru Mormina, Teresa Rito, Arne Röhl, Antonio Salas, Stephen Oppenheimer, Vincent Macaulay and Martin B. Richards (4 Jun 2009). "Supplemental Data Correcting for Purifying Selection: An Improved Human Mitochondrial Molecular Clock". *The American Society of Human Genetics*. **84** (6): 82–93. PMC 2694979. PMID 19500773. डीओआइ:10.1016/j.ajhg.2009.05.001. मूल से 29 जनवरी 2011 को पुरालेखित. अभिगमन तिथि 13 अगस्त 2009.सीएस1 रखरखाव: एक से अधिक नाम: authors list (link)
|  |
| --- |
| एड्स नियंत्रण पर एक शृंखला का भाग |
| श्रेणी:भारतीय सरकारी एड्स नियंत्रण संस्थाएँ |
|  |

**मुंबई ज़िला एड्स नियंत्रण सोसाइटी** (MDACS) स्वायत्त चैरिटेबल ट्रस्ट अधिनियम के तहत पंजीकृत है। इसको 27 जुलाई 1998 को ग्रेटर मुंबई नगर निगम (MCGM) ने मुंबई में एचआइवी / एड्स के नियंत्रण और रोकथाम के लिए स्थापित किया गया था। मुंबई ज़िला एड्स नियंत्रण सोसाइटी एक व्यापक लक्ष्य, यानी एचआइवी/ एड्स के नियंत्रण के साथ इस क्षेत्र में काम कर रहे संगठनों के संसाधनों के क्रियांविकरण की भूमिका भी निभाता है। यह सामान्य स्वास्थ्य क्षेत्र के साथ रणनीतिक गठजोड़, गैर सरकारी संगठनों, सीबीओ, एचआइवी / एड्स के साथ रहने वाले लोगों, व्यापारिक घरानों और मीडिया, आदि के माध्यम से एक साथ काम करने की संभवनाओं को भी क्रियान्वित करता है।

गतिनिधियाँ
----------

**शक्ति क्लिनिक संचार अभियान**: एक नए ब्रांड के नाम, पहचान, लोगो, ब्रांड और अनुष्ठानों के साथ, शक्ति क्लिनिक का आंतरिक पुर्नोत्थान किया गया था। लेकिन शक्ति के बदलाव के लिए उपयोगकर्ता तक पहुँचना आवश्यक था। इसके लिए एक रणनीतिक संचार अभियान शुरू किया गया था शहर में नए शक्ति क्लिनिक के बारे में लोगों की बड़ी संख्या को सूचित करने और विशिष्ट परिणाम लाने के लिए एचआइवी / एड्स सलाह केन्द्र और अपनी प्रमुख विशेषताओं को समय की निर्दिष्ट अवधि के बीच परीक्षण के डर को दूर करने के लिए केन्द्रित समूह और सभी सम्बंधित लोगों के बीच याद दिलाने की प्रक्रिया में वृद्धि की गयी थी। संचार विपणन के ध्यान-रुचि-इच्छा-कर्म (AIDA) मॉडल का पालन किया गय। सबसे पहले, संभावित उपयोगकर्ताओं के बीच जागरूकता का प्रयास किया गया। फिर रुचि पैदा करने और उनमें इच्छा अथवा जिज्ञासा लाने के लिए कोशिश की गयी और अंत में उन्हें कार्रवाई करने के लिए मनाया कि वह शक्ति क्लिनिक पर जाएँ। अभियान का पहला चरण 1 मार्च 2012 में शुरू किया गया था। चरण 1 का प्राथमिक उद्देश्य शक्ति क्लिनिक के बारे में लक्षित दर्शकों के बीच जागरूकता पैदा करने के लिए गया था।

सुरक्षित यौन संबंधों के महत्व की वकालत
--------------------------------------

प्रतीक बब्बर
बॉलीवुड के युवा अभिनेता प्रतीक बब्बर सुरक्षित यौन संबंधों के महत्व की वकालत और प्रचार करने के लिए मुंबई जिला एड्स नियंत्रण सोसाइटी के सदस्य बन गए हैं। प्रतीक ने सारी जिन्दगी सुरक्षित यौन संबंधो के प्रचार और इस बारे में लोगों के बीच जागरूकता पैदा करने की कसम ली है। प्रतीक के अनुसार सोसायटी के इस अभियान में जुड़कर वह प्रतिभूत है। वह चाहते हैं कि ज्यादा से ज्यादा लोग सुरक्षित यौन संबंधों के बारे में जागरूक हों और इसका अभ्यास करें।

सन्दर्भ
-------

1. ↑  "Welcome to MDACS". MDACS. मूल से 6 जुलाई 2012 को पुरालेखित. अभिगमन तिथि 7 जुलाई 2012.
2. ↑  "Activities & Events". MDACS. अभिगमन तिथि 7 जुलाई 2012.[*मृत कड़ियाँ*]
3. ↑  "सेफ सेक्स का प्रचार करेंगे प्रतीक". newzstreet. अभिगमन तिथि 7 जुलाई 2012.[*मृत कड़ियाँ*]